[image: Text

Description automatically generated]

TYSTYSGRIF RADDEDIG mewn Cadarnhau Ymarfer Gwaith Cymdeithasol
LEFEL 6 - 60 credyd
BMPF6044C


PORTFFOLIO’R DYSGWR
(PORTH AGORED a PHRIFYSGOL CYMRU 
Y DRINDOD DEWI SANT)


	Enw’r dysgwr: Zoe Roberts-Williams

Cyfeiriad ebost: zoewms@hotmail.co.uk

Rhif Cofrestru’r Dysgwr yn y Brifysgol: 
2117568

Carfan: 21 ac ymlaen


 


ACADEMI CYMRU AR GYFER ARFER PROFFESIYNOL AC YMCHWIL CYMHWYSOL




Tasg 1
Rhan A

Adolygiad Datblygiadol 

Arweiniad: 
Mae Tasg 1 rhan A yn gofyn i chi ddefnyddio model adfyfyrio i fyfyrio ar eich arfer blaenorol a’ch anghenion datblygiadol i’r dyfodol. Dylech ei chwblhau trwy ystyried y gwaith rydych chi wedi’i wneud ers cymhwyso. Wrth drafod â’ch mentor a/neu eich goruchwyliwr/rheolwr llinell, nodwch eich anghenion datblygiadol i’r dyfodol fel rhan o’ch Cynllun Unigol Tair Blynedd Gyntaf o Ymarfer o dan bob un o’r 3 deilliant dysgu isod.
Rhaid i chi fodloni’r Deilliannau Dysgu ar gyfer y dasg hon (gweler atodiad 4 y llawlyfr).

Atebwch holl elfennau’r cwestiwn isod.


	Cwestiwn:

Gan ddefnyddio model adfyfyriol, myfyriwch yn feirniadol ar eich datblygiad proffesiynol ers cymhwyso’n weithiwr cymdeithasol. Ar sail hyn ac wrth drafod â’ch mentor/goruchwyliwr/rheolwr llinell, ewch ymlaen i nodi a chyfiawnhau eich anghenion datblygiadol i’r dyfodol dros y 12 mis sydd i ddod o dan bob un o 3 deilliant dysgu Gofal Cymdeithasol Cymru (GCC) a restrir isod, gan roi o leiaf un angen datblygiadol ar gyfer pob un o’r deilliannau dysgu isod:

1. Dadansoddi wrth asesu er mwyn hysbysu ymyriadau.
2. Cydweithio â phobl sydd angen gofal a chymorth, eu gofalwyr a gweithwyr proffesiynol eraill.
3. Ymyriadau a defnyddio barn broffesiynol mewn sefyllfaoedd cynyddol gymhleth.

Rhaid i’r dasg hon gyfeirio at sut mae’r oruchwyliaeth, yr hyfforddiant, y dysgu a’r ymchwil wedi dylanwadu ar eich ymarfer, a sut y byddant yn gwneud hynny.


750 o eiriau (+/- 10%:  dylech gynnwys eich cyfrif geiriau gwirioneddol ar ddiwedd pob adran).

Yn rhan yma o’r dasg byddaf yn defnyddio model adfyfyriol Bourton (1970) i adlewyrchu ar fy mlwyddyn gyntaf o ymarfer fel Gweithiwr Cymdeithasol. Enw’r model yma yw ‘What? So what? Now what?’.
Mae’n dri cwestiwn sy’n gwneud i ni adlewyrchu ar ein ymarfer. Bydd y cwestiwn ‘What?’ yn fy ngalluogi i ddarparu gwybodaeth am fy ymarfer ers cymhwyso fel Gweithiwr Cymdeithasol. Yn ystod fy mlwyddyn gyntaf o ymarfer, bum yn gweithio mewn tim integredig plant ag anabledd ac ers hynny rwyf wedi trosglywddo i dim oedolion. 
Bydd y cwestiwn ‘So What?’ yn fy ngalluogi i fyfyrio’n feirniadol ar fy ymarfer a’m datblygiad yn ystod y cyfnod hwn, a darganfod beth yn union sydd wedi effeithio er fy ymarfer. Pan ddechreuais weithio yn nhim Plant ag anableddau am y tro cyntaf, roedd yn ystod y pandemig. Er fod gennyf brofiad Gwaith a phrofiad personol o weithio a bod o gwmpas plant ag anableddau, roedd hyn yn ofnadwy o anodd i mi. Gan mai fy hoff arddull ddysgu yw ‘rhyngbersonol’ a chymdeithasu (Koprowska, 2020), roeddwn yn gweld hyn yn anodd gan fy mod wedi methu a gwneud hyn oherwydd y polisi gweithio o bell yr oedd mewn lle i ddiogelu staff rhag y firws COVID-19.
Rwy’n cofio ei gweld hi’n anodd i integreiddio i dim newydd, fel gweithiwr newydd gan mai ychydig o gysylltiad oedd gen i a gweithwyr cymdeithasol eraill gan fy mod yn aelod newydd o’r tim. Oherwydd mai dim ond bythefnos yr oeddwn wedi ei gael yn y swyddfa cyn i’r pandemig ein taro, nid oeddwn wedi gallu adeiladu perthynas waith gadarn gyda fy nghydweithwyr, gan fy ngadael yn teimlo’n unig, yn ddryslyd ac yn ddi hyder yn fy rol. Trwy oruchwyliaeth, roeddwn yn gallu rhannu fy mhryderon gyda fy rheolwr, a nododd hyn fel rhwystr sylweddol if y natblygiad. O ganlyiad, cefais ganiatad i fynychu’r swyddfa unwaith cafodd y rheolau eu llacio, yn ogystal a cael y gyfle i gysgodi fy nghydweithwyr. 
Rhoddodd hyn y sylfaen a’r hyder yr oeddwn ei angen i lunio fy arddull ymarfer fy hun a dechrau datblygu fy nealltwriaeth a fy marn broffesiynol drwy gefnogaeth fy nghydweithwyr. Credai Cymdeithas Gwaith Cymdeithasol BASW fod dull o oruchwylio yn hanfodol i ddarparu gwasanaethau effeithiol i’r cyhoedd a gwella lles gweithwyr cymdeithasol yn y maes (BASW, 2011).
Mae’n rhaid i mi weithio ar y cyd ag unigolion sydd angen gofal a chymorth a defnyddio fy marn broffesiynol i asesu a gwneud penderfyniadau ar y cymorth neu’r ymyriadau cywir sydd eu hangen i sicrhau fod eu canlyniadau personol yn cael eu cyflawni. Fel amlinellwyd yn Neddf Gwasanaethau Cymdeithasol a Llesiant (Cymru) 2014. Cymerais ran mewn ymchwiliadau ar y cyd o dan Ddeddf Plant 1989 a gweithiais ar y cyd ag asiantaethau eraill e.e. gweithwyr addysg, heddlu, aelodau o iechyd proffesiynol, i asesu’r risg a gyflwynir gan yr unigolion hynny (Deddf Plant, 1989).
Teimlais fod cymaint o elfennau rheoleiddio, fframwaith, gweithrefnau a pholisiau ynghlwm a’r ymarfer hwn roeddwn ar goll yn fy ngwaith pob dydd a’n nyletswyddau. Yn ogystal a hyn, cefais drafferth cydberthyn y fframwaith a’r gweithdrefnau cyfreithiol yr oeddent wedi deillio ohono. 
Mi wnes i gydnabod cynnydd yn fy llwyth achos o achosion Diogelu. Roedd y maes Diogelu yn bwnc hollol newydd i mi, a nid oedd gennyf unrhyw brofiad blaenorol. Fel rhan o’m datblygiad proffesiynol, cofrestrais ar gyrsiau a fyddai’n gwella fy nealltwriaeth o’r maes ac yn rhoi’r offer a’r Adnoddau yr oedd eu hangen arnaf i helpu i lunio asesiadau a Gwaith Diogelu o safon. Mae Healy a Mulholland yn pwysleisio’r pwysigrwydd o fod yn ofalus wrth baratoi dogfennau cyfreithiol oherwydd efallai y cewch eich dwyn i gyfrif amdanynt mewn parth cyhoeddus, megis llys barn (Healy & Mulholland, 2019).
Y cwestiwn olaf o fewn y model hwn yw ‘So what?’, ac yma byddaf yn nodi’r hyn a gytunwyd mewn trafodaethau gyda fy mentor a fy anghenion datblygu ar gyfer y flwyddyn nesaf o ymarfer.
Rwy’n cydnabod bod angen i mi gael y cyfle i integreiddio a dysgu gan fy nghydweithwyr amlddisgyblaethol ac archwilio pa sefydliadau a Gwasanaethau sydd ar gael i’r unigolion a’r Teuluoedd rwy’n gweithio gyda nhw i sicrhau eu bod yn cael y gefnogaeth orau, tra hefyd yn datblygu fy sgiliau cydweithio wrth lunio cynlluniau gofal a chymorth ac asesu.
Yn ogystal a hyn, rwy’n cydnabod bod angen y cyfle a’r gefnogaeth arna fi lunio fy marn broffesiynol fy hun ac ehangu fy mhrofiad Diogelu drwy gysgodi a chyfleoedd hyfforddi pellach.
Yn olaf, rwy’n cydnabod nad wyf yn teimlo’n hyderus iawn wrth gynnal ymchwiliadau ar y cyd an asiantaethau eraill. Felly rwy’n cydnabod yr angen i feithrin fy hyder a’m sgiliau wrth gynnal ymchwiliadau o’r fath, a chael y cyfle i ddysgu gan gydweithwyr fwy profiadol wrth wneud Gwaith amddiffyn plant.

Tasg 1 
Rhan B 
Adolygiad Datblygiadol 

Arweiniad:
Cwestiwn dwy ran yw Tasg 1 rhan B, a pharhad o dasg 1 rhan A, ac mae’n rhaid i chi gyfeirio at fodel adfyfyriol yn y dasg hon.
Gwnewch yn siŵr eich bod yn bodloni’r deilliannau dysgu gofynnol ar gyfer y dasg hon (Gweler atodiad 4 y llawlyfr) a’ch bod yn ateb dwy ran y cwestiwn.

Atebwch holl elfennau’r cwestiwn isod. 

	Cwestiwn
Defnyddiwch fodel adfyfyriol i fyfyrio’n feirniadol ar yr anghenion dysgu a nodwyd gennych yn nhasg 1 rhan A o dan bob un o 3 deilliant dysgu GCC.
Rhaid i hyn gynnwys cyfeiriad at hyfforddiant, dysgu, ymchwil a goruchwyliaeth a myfyrio gyda’ch mentor/goruchwyliwr/rheolwr llinell ar y graddau yr ydych wedi cyflawni eich deilliannau dysgu.
Nodwch eich anghenion dysgu i gefnogi eich datblygiad yn y broses o drawsnewid i ddod yn ymarferydd profiadol yn eich gyrfa at y dyfodol ar ôl cwblhau’r rhaglen hon. 

650 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


	Cwestiwn

Myfyriwch ar yr adborth rydych chi wedi’i dderbyn gan unigolion sydd angen gofal a chymorth a/neu eu gofalwyr ac eglurwch sut mae’r wybodaeth hon wedi helpu i ddylanwadu ar eich arfer a’ch datblygiad proffesiynol i’r dyfodol.

100 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


Cyfanswm tasg 1 rhan B, 750 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


Ar gyfer y rhan yma o’r aseiniad, rwyf am ddefnyddio model adfyfyfio Bourton (1970) i fyfyrio ar fy mlwyddyn gyntaf fel Gweithiwr Cymdeithasol. Mae’r model hwn yn cynnwys tri cwestiwn, sef ‘What?’, ‘So what?’ a ‘Now what?’.

Rwyf am ddefnyddio elfen ‘What?’ y model adfyfyriol i fyfyrio ar y canlyniadau dysgu a amlygwyd yn Nhasg 1(a). Un o’r canlyniadau dysgu a amlygwyd oedd fy angen am fwy o hyfforddiant mewn maesydd yr oeddwn yn anghyfarwydd a hwy, megis hyfforddiant mewn Diogelu plant. Ar ôl trafod gyda’m rheolwr mewn goruchwyliaeth, fe wnaeth fy nghynghori a’m arwain i gael mynediad at gymorth a ddarperir gan yr Awdurdod Leol. 
Mi wnes i gofrestru ar hyfforddiant Amddiffyn Plant i ymwneud ag elfen ‘So what?’ y model adfyfyriol. Nod yr hyfforddiant hwn yw i helpu gweithwyr proffesiynol i ehangu eu dealltwriaeth am weithdrefnau a phrosesau amddiffyn plant, yn rhoi gwybodaeth a’r sgiliau sydd eu hangen i ddiogelu plant yn effeithiol. Yn ogystal a helpu gweithwyr i deimlo’n hyderus yn eu cyfrifoldebau diogelu. Mae diogelu unigolion yn golygu bod pawb yn cydweithio i atal cam-drin ac esgeulustod, gan ystyried barn, dymuniadau, teimladau a chredoau pob person. Mae hyfforddiant yn un ffordd o sicrhau bod hyn yn digwydd (NICE, 2023). Drwy gysgodi cydweithwyr a mynychu’r hyfforddiant, cefais ddealltwriaeth fanylach o weithdrefnau a phrosesau amddiffyn plant, offer a deunydd asesu perthnasol a gwerthfawr sydd yn mynd i’n helpu i ymdrin ac achosion amddiffyn plant pan yr wyf yn eu derbyn. 

Elfen ‘What now’ y model adfyfyriol yw fy mod yn cydnabod yr angen i ddatblygu fy nealltwriaeth a’m sgiliau ymhellach mewn meysydd o’m hymarfer a all fod yn newydd i mi drwy hyfforddiant, cefnogaeth mentor/cydweithwyr, cefnogaeth yn ogystal a drwy brofiad.

Amlygodd yr ail ganlyniad dysgu 'What', sef fy angen i gryfhau fy ngwaith amlddisgyblaethol a chydweithio â'm cydweithwyr mewn meysydd eraill fel iechyd, seicoleg ac addysg. Rwy’n teimlo’n ffodus fy mod wedi gweithio mewn tîm integredig amlddisgyblaethol gyda mynediad at drafodaeth agored gyda fy nghydweithwyr o’r sectorau hyn, gan ein bod yn rhannu swyddfeydd gyda iechyd a seicoleg, yn ogystal a chael cyfarfodydd rheolaidd a aelodau o addysg. Dywedodd Prif Swyddog Gweithredol Gofal Cymdeithasol Cymru y gallai gofal integredig o fewn iechyd a gofal cymdeithasol wella’r gwasanaethau a dderbynnir gan y rhai sydd angen gofal a chymorth (Evans, 2023). Fodd bynnag, yr adborth a dderbynais gan unigolion yr wyf yn eu cefnogi yw nad oes cydberthynas rhwng y syniad hwn a’r cymorth y maent yn ei dderbyn o ddydd i ddydd, gydag unigolion yn teimlo oherwydd y straen ar y GIG, bod yr amser y maent yn gorfod aros am gymorth ac asesiad gan mae ein partneriaid iechyd wedi dod yn fwy rhwystredig a pryderus gan fod teuluoedd wir angen cymorth. Felly (So what), rwyf wedi cael gwahanol drafodaethau gyda fy swyddogion uwch nid i graffu ar ein partneriaid iechyd ond i sicrhau bod lleisiau a phryderon y teuluoedd yr wyf yn eu cefnogi yn cael eu rhannu ar lefel uwch i sicrhau newid, gan sicrhau fy mod yn cadw at God Ymarfer y Gwaith Cymdeithasol.

Wrth gysylltu hyn ag elfen 'What now' Bourton, canlyniad dysgu arall amlygodd at y dyfodol fydd i mi barhau i ymdrechu i frwydro dros hawliau unigolion sydd angen gofal a chymorth, er mwyn sicrhau eu bod yn cael gofal a chymorth o ansawdd dda.
Roedd fy nhrydydd canlyniad dysgu, 'What', yn pwysleisio fy angen i ddatblygu fy hyder mewn achosion amddiffyn plant ymhellach wrth weithio gyda phlant ag anableddau a'u teuluoedd. 'Beth' roeddwn i wedi gobeithio ei wneud yn ystod fy mlwyddyn gyntaf yn fy ymarfer oedd cael mwy o gyfleoedd i ddysgu a cydweithio gyda uwch Weithwyr Cymdeithasol o fewn y tîm sy'n rheoli achosion amddiffyn plant mwy cymhleth. Fodd bynnag, nid wyf wedi gallu ymgymryd â’r dasg hon  eto oherwydd y cyfyngiadau o fewn y tîm ac hefyd y sefyllfa bresennol (COVID-19) h.y. swyddi gwaith cymdeithasol gwag, lefel uchel o atgyfeiriadau newydd a’r angen i flaenoriaethu achosion.  Er fod hyn yn wir, rwyf wedi gallu gweithio'n annibynnol ar amrywiol achosion risg uchel lle mae achosion amddiffyn plant wedi'u hosgoi trwy weithredu'r rhaglen 'Camau i newid' (cyngor XXX, 2020) sydd yn ran o’u project Amddiffyn Plant Effeithiol. Rwyf hefyd wedi bod yn rhan o amryw o grwpiau ble bum yn trafod achosion cymhleth. Rwyf hefyd wedi gwrando ar wahanol strategaethau a gweithwyr proffesiynol ar reoli'r risgiau a gyflwynir mewn achosion amrywiol ac wedi dysgu ganddynt.

Er mwyn cysylltu’r gwaith ag elfen 'What next' y model adfyfyriol, bydd hwn yn parhau i fod yn un o fy anghenion dysgu yn y dyfodol trwy gydol fy ngyrfa wrth i mi barhau i weithio o fewn y proffesiwn Gwaith Cymdeithasol wrth weithio gydag achosion mwy cymhleth ac anodd.

